היילי סטיינפלד

היילי סטיינפלד (באנגלית: Hailee Steinfeld; נולדה ב-11 בדצמבר 1996) היא שחקנית, דוגמנית וזמרת אמריקאית ממוצא יהודי. היא החלה לשחק בגיל שמונה, והתפרסמה לראשונה בגיל 14, בתפקידה כמאטי רוס בסרטם של האחים כהן "אומץ אמיתי" משנת 2010, והייתה מועמדת על תפקידה זה לפרס האוסקר. מאז הופיעה בשלל סרטים נוספים, ועל תפקידה בסרט הדרמה "17 על הקצה" משנת 2016 הייתה מועמדת לפרס גלובוס הזהב. לאחר ששרה את השיר "Flashlight" ב"פיץ' פרפקט 2", סטיינפלד הוציאה גרסת כיסוי של השיר ולאחר מכן חתמה על חוזה הקלטות עם ריפבליק רקורדס. היא פרסמה את סינגל הבכורה שלה, "Love Myself", אשר הגיע לתפוצת פלטינה במספר מדינות, ואחריו הוציאה את המיני-אלבום הראשון שלה, "Haiz", בשנת 2015. בנוסף לקריירת המשחק והשירה שלה, סטיינפלד גם מדגמנת; משנת 2011 היא הפרזנטורית של החברה מיו מיו. סטיינפלד נולדה בשכונת טרזנה, לוס אנג'לס שבארצות הברית, לצ'רי דומסין, מעצבת פנים נוצרייה, ופיטר סטיינפלד, מאמן כושר אישי יהודי. היא קרובת משפחה של ג'ייק סטיינפלד. סטיינפלד החלה לשחק בגיל שמונה; היא הופיעה בכמה סרטים קצרים, כולל בתפקיד של טליה אלדן בסרט הקומדיה הקצר She's a Fox משנת 2009. היא הופיעה במספר פרסומות בטלוויזיה. סטיינפלד נבחרה לתפקיד של מאטי רוס בסרט אומץ אמיתי כשהייתה בת 13. הסרט הופץ בעולם בדצמבר 2010; הסרט זכה לביקורות חיוביות, ובפרט הופעתה של סטיינפלד. בזכות הופעתה בסרט הייתה מועמדת בטקס פרסי אוסקר ה-83 בקטגוריית שחקנית המשנה הטובה ביותר, אך בפרס זכתה מליסה לאו. בחודש מאי 2011, חמישה חודשים לאחר הפצתו של "אומץ אמיתי", נבחרה להיות הפנים החדשות של מותג המעצבים האיטלקי מיו מיו. בשנת 2011 לוהקה לתפקיד יוליה קפולט בעיבוד הקולנועי של רומיאו ויוליה של שייקספיר, רומיאו וג'ולייט, שיצא בשנת 2013. הסרט נקטל מבחינה ביקורתית בארצות הברית וברחבי העולם. סטיינפלד שיחקה את ויולט, אחת הדמויות הראשיות בדרמה הרומנטית "התחלה חדשה". כיכבה כפטרה ארקניאן בסרט "המשחק של אנדר", סרט מדע בדיוני אמריקאי המבוסס על ספר מאת אורסון סקוט קארד. הסרט יצא לאור ב-1 בנובמבר 2013. סטיינפלד לוהקה בתור אלייזה בעיבוד הקולנועי של "עשרת אלפים חטאים" שיצא לאור ב-23 בינואר 2015 בפסטיבל סאנדנס 2015. באביב 2014 סיפרה את סיפורה של אנה פרנק בתערוכה על פרנק במוזיאון הסובלנות בלוס אנג'לס. סטיינפלד מככבת בווידאו קליפ של טיילור סוויפט, Bad Blood. הקליפ הוצג לראשונה בטקס חלוקת פרסי המוזיקה של בילבורד לשנת 2015 ב-17 במאי 2015. בשנת 2015, סטיינפלד כיכבה בסרט הקולנוע "פיץ' פרפקט 2", לצד אנה קנדריק, רבל וילסון ואליזבת' בנקס, שגם ביימה. לאחר יציאת הסרט חתמה על חוזה הקלטות עם ריפבליק רקורדס. בשנת 2015 כיכבה גם בסרט הנעורים "משימה סוף". בחודש יולי 2015, סטיינפלד והזמר שון מנדס פרסמו גרסה אקוסטית לשירו של מנדס, Stitches. בחודש שלאחר מכן הוציאה סטיינפלד את סינגל הבכורה שלה, "Love Myself", עם ריפבליק רקורדס. מיני-אלבום הבכורה שלה, Haiz, יצא בנובמבר 2015. בחודש פברואר 2016 הוציאה סטיינפלד לאור את "Rock Bottom" כסינגל השני בגרסה חדשה שכוללת את להקת הפופ-פאנק DNCE. ב-22 ביולי 2016, היא הוציאה, בשיתוף פעולה עם גריי וזד את הסינגל "Starving". הסינגל נהיה הלהיט הגדול ביותר שלה עד היום, והוסמך כפלטינה באיטליה, בניו זילנד, בשוודיה, בממלכה המאוחדת ובארצות הברית ובנוסף, הוסמך כפלטינה כפולה באוסטרליה ופלטינה משולשת בקנדה. סטיינפלד כיכבה בסרט הדרמה "17 על הקצה", שבו גילמה נערה העוברת משברים שונים. הסרט יצא לאקרנים ב-18 בנובמבר 2016, גרף ביקורות חיוביות, והופעתה של סטיינפלד זכתה לשבחים על ידי המבקרים ובזכותה הייתה מועמדת לפרס גלובוס הזהב. בשנת 2017 חזרה סטיינפלד לככב כאמילי ג'אנק בפיץ' פרפקט 3. באותה השנה הוציאה סטיינפלד שני שירים חדשים, "Most Girls", שיצא לאור ב-28 באפריל 2017, ו-"Let Me Go" שיצא לאור בספטמבר יחד עם אלסו בשיתוף פלורידה ג'ורג'יה ליין ואנדרו וואט. בשנת 2018 השתתפה בסינגל "Colour" של הזמר MNEK. בנוסף באותה השנה תפקדה סטיינפלד כמופע החימום של הזמר צ'ארלי פות' בסיבוב ההופעות שלו - Voicenotes Tour החל מ-11 ביולי ועד 1 בספטמבר של אותה השנה. בסוף שנת 2018 כיכבה בסרט באמבלבי השייך לזיכיון הרובוטריקים, והשיר "Back to Life", אותו היא מבצעת, נכלל בפסקול של הסרט. בנוסף, דיבבה סטיינפלד את דמותה של גוון סטייסי בסרט האנימציה ספיידרמן: ממד העכביש. ב-21 בינואר 2019, השתתפה בסינגל "Woke Up Late" של הלהקה דרקס פרוג'קט. בנובמבר 2019 החלה סטיינפלד לככב כאמילי דיקנסון בסדרה "דיקינסון" של אפל TV. בשנת 2020, הציאה סטיינפלד את הסינגלים "Wrong Direction" ו-"I Love You's", שיצאו מתוך המיני-אלבום השני שלה "Half Written Story". בשנת 2021 סטיינפלד כיכבה בסדרה הוקאיי שמתרחשת ביקום הקולנועי של מארוול בתור קייט בישופ, חניכתו של קלינט ברטון המתאמנת בעזרתו כדי ליטול ממנו את זהות הוקאיי. מינואר 2018 ניהלה מערכת יחסים זוגית עם הזמר האירי נייל הורן (יוצא להקת הבנים וואן דיירקשן). בספטמבר 2019 פורסם שהיא נמצאת בקשר זוגי עם השחקן והדוגמן הישראלי און רפאלי, אך במאי 2020 פורסם כי נפרדו. 2015: Haiz 2020: Half Written Story מדיה וקבצים בנושא היילי סטיינפלד בוויקישיתוף אתר האינטרנט הרשמי של היילי סטיינפלד היילי סטיינפלד, ברשת החברתית פייסבוק היילי סטיינפלד, ברשת החברתית אקס (טוויטר) היילי סטיינפלד, ברשת החברתית אינסטגרם היילי סטיינפלד, ברשת החברתית טיקטוק היילי סטיינפלד, סרטונים בערוץ היוטיוב היילי סטיינפלד, במסד הנתונים הקולנועיים IMDb (באנגלית) היילי סטיינפלד, באתר "אידיבי", מאגר הידע העברי לקולנוע ישראלי ועולמי היילי סטיינפלד, באתר AllMovie (באנגלית) היילי סטיינפלד, באתר Rotten Tomatoes (באנגלית) היילי סטיינפלד, באתר Box Office Mojo (באנגלית) היילי סטיינפלד, באתר Metacritic (באנגלית) היילי סטיינפלד, במסד הנתונים הקולנועיים KinoPoisk (ברוסית) היילי סטיינפלד, באתר אפל מיוזיק (באנגלית) היילי סטיינפלד, באתר ספוטיפיי היילי סטיינפלד, באתר סאונדקלאוד (באנגלית) היילי סטיינפלד, באתר Last.fm (באנגלית) היילי סטיינפלד, באתר AllMusic (באנגלית) היילי סטיינפלד, באתר MusicBrainz (באנגלית) היילי סטיינפלד, באתר דיזר היילי סטיינפלד, באתר Discogs (באנגלית) היילי סטיינפלד, באתר Songkick (באנגלית) היילי סטיינפלד, באתר Genius היילי סטיינפלד, באתר בילבורד (באנגלית) ארז עמירן, אייקון מאויר בשבוע: איך הפכה היילי סטיינפלד לנערת הפוסטר של דור ה-Z, באתר ynet, 10 בדצמבר 2021 מאיה פז, ‏היפה והאמיצה: היילי סטיינפלד כובשת את העולם, באתר ‏מאקו‏, 24 במאי 2013 Strauss, Bob, Thousand Oaks teen Hailee Steinfeld earns nods for big role in 'True Grit', Los Angeles Daily News, ‏7 בינואר 2011 ינון ירוס, ‏אומץ אמיתי: האחים כהן עושים זאת שוב, באתר ‏מאקו‏, 20 בפברואר 2011 דורון פישלר, אומץ אמיתי - ביקורת, באתר עין הדג, ‏18 בפברואר 2011 שמוליק דובדבני, במערב דווקא יש חדש, באתר ynet, 18 בפברואר 2011 (הקישור אינו פעיל, 9.4.2021) "אומץ אמיתי" מפתיע במועמדויות לאוסקר, באתר נענע 10, ‏25 בינואר 2011 (ארכיון) רוויטל מדר‏, היילי סטיינפלד פרזנטורית מיו מיו, באתר וואלה, 28 ביוני 2011 "רומיאו וג'ולייט": אהבה זה כואב. לצופה, באתר ynet, 19 באוקטובר 2013 דורון פישלר‏, "רומיאו וג'ולייט": אם כבר לצפות במקור הלא גימיקי, אז למה דווקא בגרסה המשמימה?, באתר וואלה, 28 באוקטובר 2013 התחלה חדשה, באתר seret.co.il המשחק של אנדר, באתר seret.co.il (הקישור אינו פעיל, 9.4.2021) WHY AN EXHIBIT ON ANNE FRANK?, אתר מוזיאון הסובלנות (באנגלית) (ארכיון) תשכחו מ"הנוקמים", תכירו את הנוקמות: טיילור סוויפט מציגה את קליפ השנה, באתר וואלה, 18 במאי 2015 פיץ' פרפקט 2, באתר Seret.co.il | אתר סרט Hailee Steinfeld, Republic Records, ‏2016-07-18 (באנגלית) שון מנדז והיילי סטיינפלד בדואט מרגש, באתר ראש אחד, ‏29 ביולי 2015 אילן קפרוב‏, דור הדי: "The Edge of Seventeen" הוא הקול הקולנועי החדש של גיל ההתבגרות, באתר וואלה, 5 בפברואר 2017 פיץ' פרפקט 3, באתר Seret.co.il | אתר סרט עמרי ויסמן, יש לנו פרטים על הדמות שתגלם היילי סטיינפלד בסרט הרובוטריקים הבא, באתר ראש אחד, ‏9 באוגוסט 2017 [״ספיידרמן: ממד העכביש״, סקירה http://srita.net/2018/12/14/spider-man-into-the-spider-verse/], סריטה, ‏14 בדצמבר 2018 עדן יואל, ‏אחת שכותבת, באתר ‏מאקו‏, 11 בנובמבר 2019 יפעת הללי אברהם, ‏און רפאלי בזוגיות עם היילי סטיינפלד, באתר ‏מאקו‏, 18 בספטמבר 2019 נשבר הלב: און רפאלי והיילי סטיינפלד נפרדו, באתר ‏מאקו‏, 4 במאי 2020 Every Kids’ Choice 2024 Winner!, Nick (באנגלית) Every Kids’ Choice 2024 Winner!, Nick (באנגלית)